**Maaliskuussa 2006 Venäjä määräsi moldovalaiset ja georgialaiset viinit tuontikieltoon** (ven. винный скандал, *vinni skandal*, suom. *"viiniskandaali"*), mikä vahingoitti merkittävästi maiden viinintuotantoa sekä taloutta ylipäänsä. Syiden katsottiin olevan Venäjän poliittinen kosto Moldovalle ja Georgialle.

Tausta ja tuontikiellon voimaantulo
-----------------------------------

Ennen tuontikieltoa Venäjän vienti muodosti noin 80 % sekä Georgian että Moldovan viinimarkkinoiden tuloista. Merkittävä osa Venäjällä myytävästä viinistä oli peräisin näistä kahdesta maasta, ja moldovalaiset ja georgialaiset viinit olivat venäläisten kuluttajien arvostamia.

Moldovalaisten ja georgialaisten viinien maahantuonti Venäjälle kiellettiin 27. maaliskuuta. Venäjän federaation kuluttajansuoja- ja hyvinvointiviraston johtaja Gennadi Oništšenko kertoi 12. huhtikuuta, että moldovalaisista ja georgialaisista oli löydetty raskasmetalleja sekä että osa viineistä oli paljastunut ruokaväärennöksiksi. Lisäksi 60 % moldovalaisista ja 40 % georgialaisista viineistä löytyi hyönteismyrkkyjä. Moldova vastasi väitteisiin sanomalla, että se myy viinejään myös muihin maihin, eikä ole saanut vastaava palautetta. Moldova myös sanoi, että Venäjän syytökset ovat kiristystä.

Venäjä asetti myös georgialaiset mineraalivedet tuontikieltoon syyttäen niitä ruokaväärennöksiksi ja laadultaan puutteellisiksi 5. toukokuuta.

Reaktioita ja syytteiden todenperäisyys
---------------------------------------

Georgian puolustusministeri Irakli Okruašvili kommentoi tuontikieltoa seuraavasti: "[koska] Venäjä on sellainen markkina-alue, jossa voidaan myydä vaikka paskaa".

Todelliseksi syyksi viinien tuontikiellolle on arveltu se, että Moldova ja Georgia pyrkivät myymään viinejään laajemmin myös ei-venäläisille markkinoille ja sitä kautta vähentämään alan riippuvuutta Venäjän markkinoista. Duumassa oltiin vaadittu georgialaisen viinin tuontikieltoa jo vuotta ennen vuoden 2006 tuontikieltoa kostona "Venäjää vastaan juonittelusta". Georgian presidentti Mikheil Saakašvili oli 4. toukokuuta Baltianmaiden ja Mustanmeren maiden Common Vision for Common Neighborhood -konferenssista (johon osallistui myös Yhdysvaltain varapresidentti Dick Cheney) juuri ennen kun mineraalivedet asetettiin tuontikieltoon.

Tuontikiellon päättyminen
-------------------------

Lokakuussa 2009 Moldova kertoi suostuvansa tukemaan Venäjän jäsenyyttä WTO:ssa vastineeksi tuontikieltojen poistamiselle. Viinien ja mineraaliveden tuontikiellot purettiin helmikuussa 2013.

Moldovalaisten viinien maahantuonti kiellettiin uudelleen syyskuussa 2013. Viralliseksi syyksi ilmoitettiin viineistä löytyneet "epäpuhtaudet" ja "laadunvalvonnan puute", mutta todelliseksi syyksi epäiltiin jälleen Venäjän halua rankaista Moldovaa sen yrittäessä lähentyä EU:ta. Venäjä hellitti rajoitteita vuonna 2017.

Lähteet
-------

1. ↑  Георгадзе: винный скандал между Грузией и РФ обусловлен политикой *Кавказский узел*.  26.5.2006.  Arkistoitu 2012. Viitattu 2.22.2024. (venäjäksi)
2. ↑  Russian wine move draws protests *BBC News*.  30.3.2006. Viitattu 22.2.2024. (englanniksi)
3. 1 2  RUSSIA BANS GEORGIAN, MOLDOVAN WINES AND OTHER PRODUCTS *Jamestown*. Viitattu 22.2.2024. (englanniksi)
4. ↑  Parsons, Robert: Tbilisi Hopes To Reverse Wine Ban *Radio Free Europe/Radio Liberty*.  8.4.2008. Viitattu 22.2.2024. (englanniksi)
5. ↑  В ходе последних проверок в Москве пестициды обнаружены в 60% молдавских и 44% грузинских вин *REGNUM*.  12.4.2006. Viitattu 22.2.2024. (venäjäksi)
6. ↑  Moscova nu crede in vin *Evenimentul Zilei Online*.  7.4.2006.  Arkistoitu 2007. Viitattu 22.2.2024. (romaniaksi)
7. ↑  First wine, now Russia bans Georgia's water *The Guardian*.  5.5.2006. Viitattu 22.2.2024. (englanniksi)
8. ↑  Из вина — конфетку *Аргументы и факты*.  3.5.2006.  Arkistoitu 2006. Viitattu 22.2.2024. (venäjäksi)
9. ↑  Russian law-makers to outlaw Moldavian wine *Pravda*.  3.9.2005.  Arkistoitu 2005. Viitattu 22.2.2024. (englanniksi)
10. ↑  VILNIUS CONFERENCE ON EUROPE'S COMPLETION IN THE EAST *Jamestown Foundation*.  5.5.2006.  Arkistoitu 2006. Viitattu 22.2.2024. (englanniksi)
11. ↑  Moldova Signs Deal Backing Russia's WTO Bid *Voice of America*.  31.10.2009. Viitattu 22.2.2024. (englanniksi)
12. ↑  Georgian wine to flow as Russia lifts ban *Financial Times*.  4.2.2013. Viitattu 22.2.2024. (englanniksi)
13. ↑  Russia to lift ban on Georgian wine *Al Jazeera*. Viitattu 22.2.2024. (englanniksi)
14. ↑  Dour Grapes: Russia Bans Moldovan Wine, Again *Radio Free Europe/Radio Liberty*.  12.9.2013. Viitattu 22.2.2024. (englanniksi)
15. ↑  Why has Russia banned Moldovan wine? *The Economist*. Viitattu 22.2.2024.
16. ↑  Winemakers in Moldova eye thirsty Russian market *POLITICO*.  4.5.2017. Viitattu 22.2.2024. (englanniksi)